جادو کیا ہے
جس طرح اشیا میں تاثیرات رکھی گئی ہیں اور ان سے ادویہ بنتی ہیں اور ان سے جسمانی علاج کیا جاتا ہے ایسے ہی کچھ نفسی علوم ہیں جن کے ذریعے سے اثرات پیدا کر لیے جاتے ہیں۔ قرآن مجید میں بتایا گیا ہے کہ علوم انسانوں نے جنوں سے سیکھے اور دو فرشتوں ہاروت اور ماروت کے ذریعے سے بھی کچھ چیزیں انسانوں کو سکھائی گئیں جنھیں اچھے اور برے دونوں مقاصد کے لیے استعمال کیا جا سکتا تھا۔ اشیا ہوں یا خاص الفاظ ان میں تاثیر خدا کے حکم سے رکھی گئی ہے۔